Se conoix con o nombre d' Islas Britanicas (British Isles en anglés, Éire agus an Bhreatain Mhór u Oileáin Iarthair Eorpa en irlandés, Ny h-Ellanyn Goaldagh en manés, Eileanan Bhreatainn en gaelico escocés, Ynysoedd Prydain en galés) a un archipielago que se troba situato en as costas noroccidentals d'Europa, formato por dos grans islas (a isla d'Irlanda y a isla de Gran Bretanya) y por quantas atras islas mas chicotas. Iste archipielago, situato en l'Ocián Atlantico, ye deseparato d'o continent europeu por a mar d'o Norte a l'este, que lo desepara de Dinamarca (u millor d'a peninsula de Chutlandia) y d'a peninsula escandinava, y por a canal d'a Manga a o sud, que lo desepara de Francia. Antiparte, a mar d'Irlanda desepara a isla d'Irlanda a l'ueste y a isla de Gran Bretanya a l'este.